
Sărbătoare în România Mică din Canada 
de Iacob Cazacu-Istrati 
Cu cât mai puternic este promovată cultura unui popor, cu atât mai adânci devin rădăcinile lui! 
Iacob Cazacu-Istrati 
     Am o mare tristețe în suflet. Este o tristețe provocată de o întâmplare 
neprevăzută în orarul meu zilnic. Nu cunosc motivul, dar în Canada, de obicei 
medicii , când te programează la vreo investigație medical, întreabă pacientul, 
dacă îți convine ziua, ora și… Dacă tu, ca pacient nu ești de acord, te poate 
reprograma peste vreo 3-4 luni, ceea, ce nu e bine.Eu n-am vrut să pățesc așa 
ceva a doua oară. Prima dată am dorit cu câteva zile mai târziu să mă 
programeze, dar… s-a primit hăt peste 4 luni.  De-aceea, când m-au sunat de la 
medicul de familie, că sunt programat la o investigație serioasă pe data de 19 
august, adică peste două zile ( m-au sunat pe 16 august), “am înghițit în sec” și 
am tăcut. Nu  ieram la curent, că în Canada și duminica se lucrează… nu ca la 
noi... Unele investigații necesită o pregătire preliminară, dar și după...sunt unele 
interdicții, de exemplu, să nu urci la volan. Rezultatul aceastei investigații astăzi 
m-a bucurat, e în limitele normei, doar, că m-a lipsit de la o multașteptată întâlnire 
cu prietenii mei la Câmpul Românesc de la Sărbătoare Hramului Capelei 
“Adormirea Maicii Domnului”. Această sărbătoare a devenit tradiție pentru 
românii din ambele Românii, una dintre cele mai importante, care adună sute de 
români și prieteni de alte etnii… 
   Și, chiar de n-am fost prezent la sărbătoare, am fost cu sufletul acolo, între 
prieteni. Mi-au sunat, s-au interesat, mi-au povestit… Cel mai mult m-a bucurat 
faptul, că toate manifestările anului 2018, petrecute la Câmpul Românesc anul 
sunt închinate Centenarului Marii Uniri și, că la ele participă din ce în ce mai mulți 
basarabeni. Astăzi m-a sunat și Liliana Ciorescu, regretând, că am lipsit de la 
eveniment, povestindu-mi cu detalii amănunțite, cum a decurs mersul sărbătorii. 
Liliana împreună cu soțul Radu, fiica Gloria și fiul Dumitru sunt prezenți la fiecare 
întrunire a conaționalilor noștri, alături de familia surorii sale Rodica Dvorean, 
care la fel se regăsesc în mijlocul prietenilor împreună cu soțul Vitalie și cu cei 2 
haiduci, Dariu și Ionuț. Lângă dânșii e nelipsită mama lor Elionora Roșca, fostă 
profesoară de limbă română, promovatoare a valorilor noastre national române, 
prietenă de mulți ani a familiei noastre. Cu soțul Ion Roșca, originar din Țânțăreni, 
(Telenești) am fost prieteni și colegi de lucru încă de prin anii “70 (Dumnezeu să-l 
odihnească în împărăția sa). Vreau să-imenționez ca patrioți și promovatori ai 
culturii noastre și pe Alexei și Natalia Sârbu, Cristina Barbăscumpă, Stela și 
Ghenadie Boghiu. Despre Cristina și Mihăiță Ciobanu, Grigore Zanfir voi scrie un 
articol aparte, mai târziu. 
      O descriere minuțioasă a evenimentului o face Președintele Asociației Câmpul 
Românesc din Hamilton Dumitru Răchitan, care menționează: - “Sărbătoarea 
Hramului Capelei “Adormirea Maici Domnului” este unul din evenimentele, care 
au intrat déjà în tradiția și obișnuința românilor, care locuiesc în orașele din 
apropierea Câmpului Romanesc: Toronto, Kitchener, Hamilton, Pickering, Barrie, 
Oshawa ș.a. 
    Capela Adormirea Maicii Domnului s-a dovedit a fi mică, neâncăpătoare pentru 
participanți, ei au înconjurat Capela pentru  ca să asculte slujba ținută de preoții 
Pr. Dr. Dumitru Ichim și Pr. Didel Furtună. Răsunau codrii din jurul Câmpulu 
Românesc, când corul celor de afară a început să cânte în unison cu preoții, care 
țineau slujba, 
 slăvind Maica Domnului prin cântecele de o frumusețe și o lirică deosebită. 
     Sutele de români prezenți la sărbătoare s-au bucurat nu numai de o zi plină cu 
soare  și o slujbă religioasă minunată, dar și de bucatele tradiționale pregătite de 
membrii asociației împreună cu membrii Parorhiei Sf. Maria din Kitchener.  
       Pentru iubitorii de scăldat a fost pregătit bazinul de înot.  
O mare satisfacție cei prezenți au primit de la mesagerii cântecului și dansului 
românesc.  Basarabeanul Grigore Zanfir  cu o voce de exceptie și un vast 
repertoriu a ținut participanții pe ringul de dans toată durata sărbătorii - un artist 
minunat, un om blând, cu o inimă plină de dor românesc.  
Olteanul Alex Pascu a stârnit în sufletele celor prezenți 
multe amintiri frumoase, plăcute din anii tinereții cu șlagărele mizicii ușoare 
românești. 
 Mihăiță, fiul marelui artist basarabean de muzică populară Mihai Ciobanu, 
un violinist desăvârșit ne-a plimbat prin toate genurile muzicii, de la muzica 
populară, prin melodia “Ciocârlia” la piese muzicale clasice rare, dificile pentru 
vioară solo, dar care s-au bucurat de o interpretare superbă a maiestrului. 
     Cu melodii de suflet si de joc ne-a încântat clarinetistul Simion Ciobanu, un 
artist, care a revenit din nou la Campul Românesc. 
    Cu multă căldură a fost primit ansamblul de dansuri "Colina" din Toronto. Cu o 
energie rar întâlnită la ansamblurile de dansuri “locale”, ei au încântat publicul cu 
dansurile tradiționale basarabene și cele internationale  
 Ansamblul “Doina” din Hamilton, care deja are un nume de referință în 
prezentarea tradițiilor și obiceiurilor românesti, prezent la toate evenimentele 
organizate de asociația noastră, pe lângâ repertoriul variat de dansuri, de data 
aceasta au venit cu o surpriză: un dans specific aromân, care i-a prins în horă pe 
toți: și mic, și mare... 
Muzica si aranjamentul muzical a fost 
asigurat de Mike Carabas (CMS  Global Entertainment) “ 
     Acest eveniment a fost mult mai mult decit o sărbătoare, a fost o excursie 
acasă, în România în care fiecare s-a regasit: în rugaciune, meditatie, în cântece 
și dansuri, în bucătăria noastră românească,  toate îmbinate într-o atmosferă de 
sărbătoare în mica noastră Românie, după cum a numit academicianul Nicolae 
Dabija Câmpul Românesc de la Hamilton. 
      La pregătirea  acestei mari sărbători și-au adus aportul în primul rând 
neobositul președinte al Asociației “Câmpul Românesc” Dumitru Răchitan 
împreună cu soția Emilia; membrii Parorhiei “Sf. Maria” din Kitchener, patronată 
de părintele Didel Furtună și membrii Asociației “Câmpul Românesc” ca 
Gheorghe Dragomiras, Liviu Cananau, Mihai Carali , Ion Tudor, Emil si Viorica 
Popa ,Liliana Tudor, Carmen Belu, Elena Abagiu, cât și membrii Asociației 
Câmpul Românesc Doina si George Popa, Anca si Aurica Olteanu, Liviu Dragus, 
Crenguța si Petre Dalea, Nela Cornea, Alex si Olivia Colceriu, Mihaela Moisin, 
Florin Săndulescu.  
    Comitetul de organizare al Asociației Câmpul Românesc din Hamilton 
mulțumește tutror participanților la această minunată sărbătoare, asteaptându-vă 
și la următoarele evenimente organizate pe viitor. 
 
